ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ПОСТУПКУ УПИСА У КАТАСТАР НЕПОКРЕТНОСТИ И ВОДОВА

Члан 1.

У Закону о поступку уписа у катастар непокретности и водова („Службени гласник РС”, бр. 41/18, 95/18, 31/19 и 15/20), назив закона мења се и гласи: „Закон о поступку уписа у катастар непокретности и катастар инфраструктуре”.

Члан 2.

У члану 1. речи: „катастар водова” замењују се речима: „катастар инфраструктурних и подземних објеката (у даљем тексту: катастар инфраструктуре)”, а реч: „водова” замењује се речју: „инфраструктуре”.

Члан 3.

У члану 2. став 2. тачка 6) речи: „лист непокретности” замењују се речима: „извод из базе података катастра непокретности”.

У тачки 7) речи: „лист водова” замењују се речима: „извод из базе података катастра инфраструктуре”.

После тачке 7) додају се тач. 7а) и 7б), које гласе:

„7а) „извод из дигиталног плана непокретности” јесте дводимензионални приказ парцела и објеката у равни државне пројекције;

7б) „извод из дигиталног плана инфраструктурног и подземног објекта” јесте дводимензионални приказ инфраструктурног и подземног објекта у равни државне пројекције;”.

У тачки 14) после речи: „извод из” додају се речи: „базе података”.

Члан 4.

У члану 5. ст. 2. и 3. бришу се.

Досадашњи ст. 4. и 5. постају ст. 2. и 3.

У досадашњем ставу 6, који постаје став 4, број: „5” замењује се бројем: „3”.

У досадашњем ставу 7, који постаје став 5, број: „6” замењује се бројем: „4”.

Досадашњи став 8. постаје став 6.

У досадашњем ставу 9, који постаје став 7, број: „6” замењује се бројем: „4”, а број: „7” замењује се бројем: „5”.

Досадашњи став 10. постаје став 8.

У досадашњем ставу 11, који постаје став 9, број: „10” замењује се бројем: „8”.

У досадашњем ставу 12, који постаје став 10, број: „6” замењује се бројем: „4”.

У досадашњем ставу 13, који постаје став 11, број: „6” замењује се бројем: „4”.

У досадашњем ставу 14, који постаје став 12, број: „12” замењује се бројем: „10”, а број: „13” замењује се бројем: „11”.

У досадашњем ставу 15, који постаје став 13, број: „12” замењује се бројем: „10”, а број: „13” замењује се бројем: „11”.

Члан 5.

После члана 5. додају се називи чл. 5а и 5б и чл. 5а и 5б, који гласе:

„Утврђивање јединственог матичног броја непокретности

Члан 5а

За сваку непокретност појединачно одређује се и уписује јединствени матични број непокретности (у даљем тексту: ЈМБН).

У поступку уписа непокретности у катастар ГКИС за сваку непокретност појединачно аутоматски додељује ЈМБН.

ЈМБН прати животни циклус непокретности.

Ако дође до промена на непокретности којој је утврђен ЈМБН, и то деоба и спајање непокретности, уклањање објекта, дела објекта или посебног дела објекта, у поступку уписа промене за ту непокретност се одређује нови ЈМБН, а претходно додељени ЈМБН се архивира у ГКИС-у.

Структура ЈМБН

Члан 5б

ЈМБН се састоји од две групе података, и то:

1) I група – идентификатор скупа података;

2) II група – јединствени идентификатор у оквиру скупа података.”.

Члан 6.

У члану 21. став 1. тачка 2) после речи: „по сили закона” тачка на крају брише се и додају се речи: „и ако је тим законом прописан безусловни упис без доношења решења, у складу са програмом реализације активности на спровођењу закона;”.

Додаје се тачка 3), која гласи:

„3) на основу образложеног предлога надлежног органа, када утврди или сазна да се, с обзиром на чињенично стање, поступак мора покренути у интересу странке или када је ради заштите јавног интереса неопходно покренути поступак у складу са програмом реализације активности у поступку уписа.”.

После става 1. додаје се нови став 2, који гласи:

„Програме из става 1. тач. 2) и 3) овог члана доноси Завод, уз сагласност Владе. Саставни део програма чини студија изводљивости.”.

Досадашњи ст. 2 - 8. постају ст. 3 - 9.

Члан 7.

У члану 25. став 1. речи: „преко е-шалтера” замењују се речима: „путем е-шалтера, преко професионалног корисника који је у складу са овим законом овлашћен да врши дигитализацију документа издатог у папирној форми”.

Члан 8.

У члану 26. став 1. у уводној реченици после речи: „прописаном” додаје се реч: „електронском”.

Члан 9.

У члану 31. став 3. после речи: „експропријација,” додају се речи: „односно о упису за потребе експропријације,”.

У ставу 4. после речи: „законом” додају се запета и речи: „нити прописати претпоставка извршеног уписа у катастар, пре него што је донета одлука којом се врши упис у катастар”.

Члан 10.

У члану 52. став 2. мења се и гласи:

„Извод из базе података катастра непокретности и извод из базе података катастра инфраструктуре издају се сваком заинтересованом лицу.”.

Додаје се став 6, који гласи:

„Државни органи и организације, органи и организације покрајинске аутономије, органи и организације јединица локалне самоуправе, установе, јавна предузећа, посебни органи преко којих се остварује регулаторна функција и правна и физичка лица којима су поверена јавна овлашћења (у даљем тексту: орган) обавезни су да податке из базе података ГКИС-а који су им неопходни за обављање послова из њихове надлежности прибављају преузимањем истих путем сервисне магистрале органа, односно сервиса за размену података, у складу са законом којим се уређује електронска управа.”.

Члан 11.

Назив члана 55. и члан 55. бришу се.

Члан 12.

У члану 61. став 8. брише се.

Досадашњи став 9. постаје став 8.

Члан 13.

На свим местима у називу главе, називу члана и у члановима, осим у члану 1. и члану 57. став 1. речи: „катастар водова” у одређеном падежу замењују се речима: „катастар инфраструктуре” у одговарајућем падежу, речи: „катастар непокретности и водова” у одређеном падежу замењују се речима: „катастар непокретности и катастар инфраструктуре” у одговарајућем падежу, а реч: „вод”, у једнини и множини, у одређеном падежу замењује се речима: „инфраструктурни и подземни објекат”, у једнини и множини, у одговарајућем падежу.

Члан 14.

До успостављања информационог система за катастар инфраструктуре, уписи ће се  вршити у катастру водова.

Члан 15.

Овај закон ступа на снагу осмог дана од дана објављивања у „Службеном гласнику Републике Србије”.